ગૃહમંત્રી અનિલ દેશમુખે વિધાનસભામાં આ મુદ્દે જાહેરાત કરી હતી. વિપક્ષનો આરોપ છે કે સચીન વાઝેના મામલા ઉપરથી ધ્યાન ખસેડવા માટે આમ કરવામાં આવી રહ્યું છે.

મોહન ડેલકરનાં પુત્ર અભિવન તથા પત્નીએ મહારાષ્ટ્રના મુખ્ય મંત્રી ઉદ્ધવ ઠાકરે તથા ગૃહમંત્રી સાથે મુલાકાત કરીને ન્યાય તથા સુરક્ષાની માગ કરી હતી.

પુત્રનો આરોપ છે કે દાદરાનગર હવેલીના વહીવટકર્તા પ્રફુલ્લ ખોડા પટેલના ત્રાસને કારણે ડેલકર આત્મહત્યા કરવા મજબૂર બન્યા હતા. તેઓ ગુજરાતની નરેન્દ્ર મોદી સરકારમાં રાજ્ય સરકારના પ્રધાન હતા.

ઉલ્લેખનીય છે કે 22મી ફેબ્રુઆરીએ મુંબઈની એક હોટલમાંથી તેમનો મૃતદેહ મળી આવ્યો હતો. પોસ્ટમૉર્ટમ રિપોર્ટ મુજબ તેમણે આત્મહત્યા કરી હતી.

આત્મહત્યા એ એક ખૂબ જ ગંભીર શારીરિક, મનોવૈજ્ઞાનિક અને સામાજિક સમસ્યા છે. જો આપ કોઈ તણાવમાંથી પસાર થઈ રહ્યા હો તો ગુજરાત સરકારની 'જિંદગી હેલ્પલાઈન 1096' પર કે ભારત સરકારની 'જીવનસાથી હેલ્પલાઇન 1800 233 3330' પર ફોન કરી શકો છો. તમે મિત્રો-સંબંધીઓ સાથે પણ વાત કરી શકો છો

મનસુખ વિ. મોહન  કેસ?

મનસુખ હીરેનનો મૃતદેહ મળી આવ્યો એ સ્થળ

મંગળવારે ગૃહની કાર્યવાહી દરમિયાન મહારાષ્ટ્ર વિધાનસભામાં વિપક્ષ ભાજપ દ્વારા મનસુખ હિરેનના સંદિગ્ધ મૃત્યુનો મુદ્દો ઉઠાવ્યો હતો. તેમણે આસિસ્ટન્ટ ઇન્સ્પેક્ટર સચીન વાઝેની ધરપકડની માગ કરી હતી.

ગૃહમાં વિપક્ષના નેતા દેવેન્દ્ર ફડણવીસે દાવો કર્યો હતો કે ઉદ્યોગપતિ મુકેશ અંબાણીના ઘરની પાસેથી વિસ્ફોટકો ભરેલી કાર મળી આવી હતી. જે ચાર મહિના સુધી વાઝેના કબજામાં હતી. તા. પાંચમી માર્ચે થાણેની ખાડીમાંથી હિરેનનો મૃતદેહ મળી આવ્યો હતો.

આ કાર મનસુખ હિરેનની માલિકીની હતી. મહારાષ્ટ્ર સરકારે ઍન્ટિટૅરરિસ્ટ સ્ક્વૉડને મનસુખ હિરેનના મૃત્યુ કેસની તપાસ સોંપી છે.

જેની સામે મહારાષ્ટ્રના પરિવહનમંત્રી અનિલ પરબે મોહન ડેલકરનો મુદ્દો ઉઠાવ્યો. તેમણે કહ્યું, "વિપક્ષ હિરેનના મૃત્યુ કેસમાં ન્યાયની માગણી કરી રહ્યો છે, તે સારી બાબત છે, ત્યારે સંસદસભ્ય મુંબઈ આવ્યા અને અહીં આત્મહત્યા કરી, તે કેસમાં પણ તપાસ થવી જોઈએ."

આને કારણે ગૃહમાં હોબાળો થયો હતો અને 10 મિનિટ માટે ગૃહને મોકૂફ રાખવાની જાહેરાત કરાઈ.

મહારાષ્ટ્રના ગૃહમંત્રી અનિલ દેશમુખે સ્પેશિયલ ઇન્વેસ્ટિગેશન ટીમના ગઠનની જાહેરાત કરતાં વિધાનસભામાં જણાવ્યું : "ડેલકરે તેમની સ્યૂસાઇડ નોટમાં દાદરાનગર હવેલીના વહીવટકર્તા પ્રફુલ્લ ખોડા પટેલનું નામ જણાવ્યું છે. અમુક અધિકારીઓ તેમની કનડગત કરતા હતા.... \n\nમને ઉપરના લેખ માટે સારું શીર્ષક આપો.
મોહન ડેલકર : આપઘાત કેસમાં રહસ્ય ઘેરું કેમ બની રહ્યું છે અને કોણ છે પ્રફુલ ખોડા પટેલ?